Edi Iordănescu a stabilit lista preliminară a stranierilor în vederea celor două partide amicale rămase de disputat înaintea participării la Campionatul European din 2024.
Pe 4 iunie România va înfrunta Bulgaria, de la ora 21:30, pe stadionul Steaua iar pe 7 iunie, de la ora 21:00, pe aceeași arenă, echipa națională va primi vizita celor din Liechtenstein.
Edi Iordănescu a convocat nu mai puțin de 21 de fotbaliști care evoluează la cluburi din străinătate:
PORTARI: Florin NIȚĂ (Gaziantep | Turcia, 20/0), Horațiu MOLDOVAN (Atletico Madrid Spania, 10/0);
FUNDAȘI: Andrei RAȚIU (Rayo Vallecano | Spania, 16/1), Radu DRĂGUȘIN (Tottenham | Anglia, 15/0), Bogdan RACOVIȚAN (Rakow | Polonia, 1/0), Adrian RUS (Pafos | Cipru, 19/1), Ionuț NEDELCEARU (Palermo | Italia, 26/2), Andrei BURCĂ (Al-Okhdood | Arabia Saudită, 27/1);
MIJLOCAȘI: Deian SORESCU (Gaziantep | Turcia, 16/0), Marius MARIN (Pisa | Italia, 16/0), Andrei ARTEAN (Apollon Limassol | Cipru, 0/0), Alexandru CICÂLDĂU (Konyaspor | Turcia, 36/4), Răzvan MARIN (Empoli | Italia, 54/3), Nicolae STANCIU (Damac | Arabia Saudită), Dennis MAN (Parma | Italia, 68/14), Valentin MIHĂILĂ (Parma | Italia, 19/4), Ianis HAGI (Deportivo Alaves | Spania, 33/5), Florin TĂNASE (Al-Okhdood | Arabia Saudită, 18/3);
ATACANȚI: Denis DRĂGUȘ (Gaziantep | Turcia, 9/2), George PUȘCAȘ (Bari | Italia, 41/11), Denis ALIBEC (Muaither | Qatar, 37/5), scrie gsp.ro.
Selecționerul Edward Iordănescu va anunța lotul definitiv al României pentru Campionatul European din 2024 vineri, pe 7 iunie.
„Lotul pentru aceste două jocuri, care va fi format dintr-o parte dintre stranierii amintiți plus jucătorii din competiția internă, va fi anunțat ulterior. Lotul final pentru EURO 2024, care poate cuprinde până la 26 de fotbaliști, va fi anunțat vineri, 7 iunie”, informează site-ul frf.ro.
Programul României la Campionatul European din 2024:
Luni, 17 iunie: ROMÂNIA – Ucraina (München, ora 16:00)
Sâmbătă, 22 iunie: Belgia – ROMÂNIA (Köln, ora 22:00)
Miercuri, 26 iunie: Slovacia – ROMÂNIA (Frankfurt, ora 19:00)